pythainlp/thai_wikipedia_clean_20230101 huggingface dataset:
ฆอร์เฆ อาเรียส (Jorge Arias; เกิด ) นักมวยปล้ำอาชีพชาวอเมริกันเชื้อสายเม็กซิโกที่เซ็นสัญญากับWWEในนาม ซินการา (Sin Cara) หรือเดิม ฮูนิโก (Hunico) ในปี2009เขาเริ่มฝึกกับค่ายทักษะของWWEอย่างFCW ในปี 2011 ได้รับบทเป็นซินการาตัวปลอมเปิดศึกกับซินการาตัวจริง จากนั้นทั้งคู่เจอกันในเฮลอินเอเซล (2011)ซึ่งตัวจริงเป็นฝ่ายชนะ ต่อมาได้ถูกซินการาถอดหน้ากากเลยต้องเปลี่ยนบท ในปลายปี 2013 เขาก็ได้สวมบทเป็นซินการาแบบถาวร ใน เดอะลูชาดรากอนส์(ซินการาและคาลิสโต)ได้คว้าแชมป์แท็กทีม NXTเป็นเข็มขัดแชมป์เส้นแรกของพวกเขาใน WWE ในเดือนกรกฎาคม 2016 ได้แยกทีมกับคาลิสโตจากการดราฟต์คัดตัวนักมวยปล้ำ ในปี 2019 ได้ออกจาก WWE
กระแสน้ำญี่ปุ่น
กระแสน้ำญี่ปุ่น หรือ กระแสน้ำคูโรชิโอะ  เป็นกระแสน้ำที่เป็นส่วนหนึ่งของกระแสน้ำศูนย์สูตรในมหาสมุทรแปซิฟิก สามารถเห็นได้ชัดเพราะน้ำทะเลมีสีน้ำเงินเข้ม ไหลตามชายฝั่งทะเลด้านตะวันออกของไต้หวัน และตามแนวชายฝั่งตะวันออกของเกาะฮนชูในประเทศญี่ปุ่น ไปรวมกับกระแสน้ำมหาสมุทรแปซิฟิกตอนเหนือ ทางใต้ของหมู่เกาะอะลูเชียน
กระแสน้ำคุโระชิโอะ
Kuroshio Current
Japan current
ทะเลคอรัล  เป็นทะเลชายอาณาเขต ส่วนหนึ่งของมหาสมุทรแปซิฟิกตอนใต้ ตั้งอยู่นอกชายฝั่งตะวันออกเฉียงเหนือของออสเตรเลีย อยู่ระหว่างรัฐควีนส์แลนด์ของออสเตรเลียทางตะวันตก หมู่เกาะวานูอาตูและนิวแคลิโดเนียทางตะวันออก ทิศเหนือติดต่อกับประเทศปาปัวนิวกินีและหมู่เกาะโซโลมอน ส่วนทางตอนเหนือของทะเลเรียกอีกชื่อว่า ทะเลโซโลมอน
จุดเด่นของทะเลคอรัลคือมีสภาพภูมิอากาศอบอุ่นและคงที่ มีฝนตกและพายุหมุนเขตร้อนบ่อยครั้ง มีเกาะและปะการังมากมาย รวมถึงเครือข่ายปะการังที่ใหญ่ที่สุดในโลกที่เรียกว่า เกรตแบร์ริเออร์รีฟ ที่ได้รับขึ้นทะเบียนเป็นมรดกโลกในปี ค.ศ. 1981 จากยูเนสโก
สตาร์เคด (1983)
สตาร์เคด (1983) เป็นศึกเปย์-เปอร์-วิวของ แนชั่นแนลเรสต์ลิงแอไลแอนซ์ จัดในวันที่ 24 พฤศจิกายน พ.ศ. 2526 ซึ่งเป็นครั้งแรกของศึก สตาร์เคด ณ Greensboro Coliseum, Greensboro, North Carolina สหรัฐอเมริกา โดยมีจำนวนผู้เข้าชมในสนามทั้งสิ้น 15,447 คน
Starrcade (1983)
แบร์กิชกลัทบัค
แบร์กิชกลัทบัค  เป็นเมืองทางตะวันตกของประเทศเยอรมนี ในรัฐนอร์ทไรน์-เว็สท์ฟาเลิน ตั้งอยู่ทางตะวันออกของแม่น้ำไรน์ ห่างจากเมืองโคโลญทางตะวันออกราว 10 กิโลเมตร มีอุตสาหกรรมผลิตกระดาษ สิ่งพิมพ์
สตารร์เคจ (1983)
สตาร์เคด (2000)
สตาร์เคด (2000) เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 17 ธันวาคม พ.ศ. 2543 ซึ่งเป็นครั้งสุดท้ายของศึก สตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 6,596 คน
Starrcade (2000)
สตารร์เคจ (2000)
ภาษากะเหรี่ยงเฆโก
ภาษากะเหรี่ยงเฆโก (Geko Karen) มีผู้พูดในพม่าทั้งหมด 9,500 คน (พ.ศ. 2526) ในมัณฑะเลย์ พะโค ตอนเหนือของรัฐกะเหรี่ยง และตอนใต้ของรัฐฉาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากะเหรี่ยง สาขาย่อยสะกอ-บไค เขียนด้วยอักษรละตินและอักษรพม่า
ภาษากะเหรี่ยงโปตะวันตก
ภาษากะเหรี่ยงโปตะวันตก (Western Pwo Karen) มีผู้พูดในพม่า 210,000 คน ในบริเวณที่ราบลุ่มแม่น้ำอิระวดี จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากะเหรี่ยง สาขาย่อยโป เขียนด้วยอักษรพม่า
โนดะ
โนดะ  เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 103.54 ตารางกิโลเมตร มีจำนวนประชากรในเมืองประมาณ 154,114 คนใน 69,191 ครัวเรือน และมีความหนาแน่นของประชากรที่ 1500 คนต่อตารางกิโลเมตร ตัวเมืองมีพื้นที่ทั้งหมด เมืองนี้มีชื่อเสียงในด้านการผลิตซอสถั่วเหลือง
โนดะเป็นเมืองทางเหนือสุดของจังหวัดชิบะ โดยอยู่ห่างจากชิบะประมาณ 40 กิโลเมตร และห่างจากใจกลางโตเกียว 30 ถึง 40 กิโลเมตร ใจกลางเมืองล้อมรอบด้วยแม่น้ำสามฝั่ง คือแม่น้ำโทเนะทางตะวันออกของเมือง แม่น้ำเอโดะทางตะวันตก และคลองโทเนะทางใต้ ฝั่งตรงข้ามของแม่น้ำโทเนคือจังหวัดอิบารากิ และฝั่งตรงข้อมของแม่น้ำเอโดะคือจังหวัดไซตามะ
โนดะมีภูมิอากาศแบบอบอุ่นชื้น ("Cfa") ที่มีฤดูร้อนแบบอุ่นและฤดูหนาวแบบอ่อนที่มีหิมะบางส่วนถึงไม่มีเลย อุณหภูมิรายปีโดยเฉลี่ยที่โนดะอยู่ที่ 14.6 °C. หยาดน้ำฟ้าโดยเฉลี่ยรายปีอยู่ที่ 1351 มิลลิเมตร โดยเดือนที่เปียกชื้นที่สุดคือกันยายน อุณหภูมิสูงสุดโดยเฉลี่ยอยู่ในเดือนสิงหาคมที่รอบ ๆ 26.6 °C และต่ำสุดในเดือนมกราคมรอบ ๆ 3.7 °C
จากข้อมูลสำมะโนประชากรญี่ปุ่น ประชากรเมืองโนดะเพิ่มขึ้นในเวลา 100 ปีที่ผ่านมา
อาร์ที ด๊อกคิวเมนเทอรี
อาร์ที ด๊อกคิวเมนเทอรี RT Documentary (RTD) เป็นช่องรายการสารคดีที่เกี่ยวกับประเทศรัสเซีย ออกอากาศพากษ์เสียงภาษาอังกฤษและภาษารัสเซีย ออกอากาศครั้งแรก เมื่อวันที่ 23 มิถุนายน พ.ศ.2554 โดยนาย ดมีตรี เมดเวเดฟ ประธานาธิบดี แห่งสหพันธรัฐรัสเซีย ออกอากาศในแบบฟรีทีวี free-to-air ผ่านดาวเทียมที่ Eutelsat และ Hot Bird
พายุเฮอริเคนไอรีน
พายุเฮอริเคนไอรีน  เป็นพายุเฮอร์ริเคนแอตแลนติกมีพลัง ซึ่งสร้างความเสียหายอย่างกว้างขวางต่อหลายประเทศแถบแคริบเบียน และ
ปัจจุบันกำลังพัดขึ้นฝั่งตะวันออกของประเทศสหรัฐอเมริกาและชายฝั่งทะเลแอตแลนติกของประเทศแคนาดา พายุดังกล่าวเป็นพายุลูกที่เก้าที่ถูกตั้งชื่อ และเป็นพายุเฮอร์ริเคนลูกแรกและลูกใหญ่ในฤดู 2554 ไอรีนก่อตัวขึ้นจากคลื่นกระแสลมจากทะเลแอตแลนติกซึ่งระบุไว้ชัดเจน โดยแสดงสัญญาณก่อตัวทางตะวันออกของเลสเซอร์แอนทิลลิส ต่อมามีความกดอากาศหมุนเวียน และศูนย์กลางการหมุนของพายุหมุนแบบปิด ซึ่งทำให้ศูนย์เฮอร์ริเคนแห่งชาติเริ่มแนะนำต่อสาธารณะถึงพายุหมุนเขตร้อนดังกล่าวในวันที่ 20 สิงหาคม ความกดอากาศก่อตัวขึ้นตามมาหลังพายุพัดผ่านหมู่เกาะลีวาร์ด และจนถึงวันที่ 21 สิงหาคม พายุได้พัดเข้าใกล้เกาะเซนต์ครอยมาก วันรุ่งขึ้น พายุไอรีนขึ้นฝั่งใกล้กับประเทศเปอร์โตริโก ซึ่งได้สร้างความเสียหายแก่ทรัพย์สินเป็นอันมาก
พายุเฮอร์ริเคนดังกล่าวทวีกำลังแรงขึ้นขณะที่พัดผ่านหมู่เกาะบาฮามาส กลายเป็นพายุเฮอร์ริเคนใหญ่ ขณะที่พัดผ่านนั้นก็ได้สร้างความเสียหายแก่หมู่เกาะดังกล่าวไปด้วย ก่อนจะเปลี่ยนทิศทางมุ่งขึ้นเหนือ และไอรีนเลียบผ่านรัฐฟลอริดา โดยแถบพายุรอบนอกทำให้เกิดลมกำลังพายุหมุนเขตร้อน ปัจจุบัน พายุลูกดังกล่าวกำลังพัดเข้าสู่ชายฝั่งของรัฐนอร์ทแคโรไลนา และพยากรณ์ว่าจะขึ้นฝั่งภายใน 24 ชั่วโมง ตลอดเส้นทางการพัดผ่านของมัน ไอรีนสร้างความเสียหายใหญ่หลวง และทำให้มีผู้เสียชีวิตอย่างน้อยเจ็ดคน ความเสียหายทางการเงินประเมินไว้เบื้องต้นที่ 3,100 ล้านดอลล่าร์สหรัฐ
พระเจ้าบรมวงศ์เธอพระองค์เจ้าอุรุพงศ์รัชสมโภชน์
แผ่นดินไหววิทยา
อิวาเตะ
อิวาเตะ อาจหมายถึง
ชายฝั่งซันริกุ
ชายฝั่งซันริกุ  เป็นพื้นที่ชายฝั่งมหาสมุทรแปซิฟิก ยืดไปจากจังหวัดอาโอโมริตอนใต้ ผ่านจังหวัดอิวาเตะ และจังหวัดมิยางิตอนเหนือ ทางเหนือของเกาะฮนชู ซึ่งเป็นเกาะหลักของญี่ปุ่น ชื่อ "ซันริกุ" มาจากภูมิภาคทางประวัติศาสตร์ ซันริกุ (หรือ "สามริกุ") หมายถึง อดีตแคว้นริกูโอ (Rikuō) และริกูจู (Rikuchū) ซึ่งปัจจุบันอยู่ในอาโอโมริ และริกูเซ็ง ซึ่งปัจจุบันอยู่ในมิยางิ
ในพื้นที่ชายฝั่งซันริกุนี้มีแหล่งท่องเที่ยวอยู่หลายแห่ง ได้แก่ ชายฝั่งทาเนซาชิ, อุทยานแห่งชาติริกูจูไกงัง และกึ่งอุทยานแห่งชาติมินามิซันริกุกิงกาซัง
ปรากฏการณ์แผ่นดินไหว.
อ่าวของแนวชายฝั่งอันผิดปรกตินี้เหมือนว่าจะช่วยขยายการทำลายล้างของคลื่นสึนามิ เหตุการณ์ที่สำคัญคือ แผ่นดินไหวและคลื่นสึนามิในโทโฮกุ พ.ศ. 2554 ซึ่งก่อนหน้านั้น ประวัติศาสตร์สึนามิของซันริกุอาจถูกตีความว่า คลื่นสึนามิทำให้มีผู้เสียชีวิตลดลงอย่างต่อเนื่อง จากการป้องกันและวางแผนของมนุษย์ แต่ภัยพิบัติในปี พ.ศ. 2554 นั้นสร้างฐานใหม่สำหรับการวิเคราะห์คลื่นสึนามิที่เกิดขึ้นเป็นประจำ
พลังงานพื้นผิว
โมเมนต์แผ่นดินไหว
โมเมนต์แผ่นดินไหว เป็นปริมาณที่นักวิทยาแผ่นดินไหวใช้วัดขนาดของแผ่นดินไหว โมเมนต์แผ่นดินไหวสเกลาร์ formula_1 นิยามตามสมการ
formula_2 โดยที่
โมเมนต์แผ่นดินไหวของแผ่นดินไหวตามปกติแล้วจะประเมินโดยใช้ข้อมูลอะไรก็ตามที่จำกัดปัจจัยของมันได้ สำหรับแผ่นดินไหวสมัยใหม่ โมเมนต์มักถูกประเมินจากบันทึกการสั่นไหวพื้นดินของแผ่นดินไหว ซึ่งรู้จักกันว่า บันทึกคลื่นไหวสะเทือน (seismogram) สำหรับแผ่นดินไหวที่เกิดขึ้นก่อนจะมีเครื่องมือวัดสมัยใหม่ โมเมนต์อาจถูกประเมินจากการประเมินขนาดการแตกของรอยเลื่อนทางภูมิศาสตร์และการกระจัด
โมเมนต์แผ่นดินไหวเป็นรากฐานของมาตราขนาดโมเมนต์ ซึ่งเสนอโดย ฮิโรโอะ คานาโมริ ซึ่งมักถูกใช้เปรียบเทียบขนาดของแผ่นดินไหวมากกว่าหนึ่งครั้ง และมีประโยชน์มาก โดยเฉพาะการเปรียบเทียบขนาดแผ่นดินไหวขนาดใหญ่
ขนาดคลื่นพื้นผิว
มาตราขนาดคลื่นพื้นผิว (formula_1) เป็นหนึ่งในมาตราแสดงขนาดที่ใช้ในวิทยาแผ่นดินไหว เพื่ออธิบายขนาดของแผ่นดินไหว มาตราดังกล่าวใช้ค่าที่ได้จากการวัดคลื่นพื้นผิวเรลีย์ ซึ่งเดินทางตามชั้นบนสุดของผิวโลกเป็นหลัก ปัจจุบันมาตราดังกล่าวใช้ในสาธารณรัฐประชาชนจีน เป็นมาตรฐานแห่งชาติ (GB 17740-1999) ในการจัดหมวดหมู่แผ่นดินไหว
ในปี พ.ศ. 2489 เบโน กูเทนเบิร์ก กำหนดต้นแบบของมาตราขนาดคลื่นพื้นผิวซึ่งวัดขนาดและคาบของคลื่นพื้นผิวและมุมจากศูนย์กลางการสั่นสะเทือน โดยมีพื้นฐานจากมาตราขนาดท้องถิ่น (มาตราริกเตอร์, "formula_2") เพื่อพัฒนาความละเอียดในแผ่นดินไหวที่มีขนาดใหญ่ขึ้น ต่อมาในปี พ.ศ. 2505 วิต การนิก  ได้กำหนดสูตรสำหรับการประเมินทั่วไปของมาตราขนาดคลื่นพื้นผิว และในปี พ.ศ. 2510 สมาคมนานาชาติด้านแผ่นดินไหวและฟิสิกส์ภายในโลก (IASPEI) แนะนำให้ใช้เป็นวิธีการวัดมาตรฐานสำหรับขนาดของแผ่นดินไหว
สูตรใช้คำนวณขนาดคลื่นพื้นผิว คือ
โดย A เป็นค่าการกระจัดอนุภาคสูงสุดในคลื่นตัวกลาง (เวกเตอร์ผลรวมของการกระจัดแนวดิ่งทั้งสอง) หน่วยเป็นไมโครเมตร, T เป็นคาบในหน่วยวินาที, Δ เป็นระยะทางจากจุดเหนือศูนย์กลางการเกิดแผ่นดินไหว หน่วยเป็นองศา และ
ตาม GB 17740-1999 การกระจัดแนวดิ่งทั้งสองจะต้องถูกวัดในเวลาเดียวกัน หรือภายใน 1/8 ของคาบ หากการกระจัดทั้งสองมีคาบแตกต่างกัน ผลรวมถ่วงน้ำหนักจะต้องนำมาคิดด้วย
โดย formula_6 เป็นการกระจัดตามแนวเหนือ-ใต้ หน่วยเป็นไมโครเมตร, formula_7 เป็นการกระจัดตามแนวตะวันออก-ตะวันตก หน่วยเป็นไมโครเมตร, formula_8 เป็นคาบที่สอดคล้องกับ formula_6 หน่วยเป็นวินาที และ formula_10 เป็นคาบที่สอดคล้องกับ formula_7 หน่วยเป็นวินาที
การศึกษาอื่น.
วลาดีเมียร์ โทบีอัส (Vladimír Tobyáš) และ ไรน์ฮาร์ด มิตทาก (Reinhard Mittag) เสนอความสัมพันธ์ของมาตราขนาดคลื่นพื้นผิวกับมาตราขนาดท้องถิ่น formula_2 โดยใช้
สมการอื่น ๆ รวมถึงสามสมการที่ได้รับการปรับปรุง ซึ่งเสนอโดย เฉิน จวิ้นเจี๋ย (CHEN Junjie) และคณะ:
มาตราขนาดคลื่นพื้นผิว เป็นไปตามลักษณะและค่าการประเมินของมาตราขนาดท้องถิ่น และเพิ่มขึ้นในอัตราแบบลอการิทึมเมื่อปริมาณพลังงานของแผ่นดินไหวเพิ่มขึ้น ดังนั้นเมื่อขนาดของแผ่นดินไหวที่แน่นอนถูกวัดโดยใช้มาตราขนาดคลื่นพื้นผิวและมาตราขนาดท้องถิ่น จึงเกือบจะได้ค่าเดียวกัน
มาตราขนาดคลื่นพื้นผิวไม่จำเป็นต้องมีค่าการแก้ไขสำหรับแต่ละจุดสังเกต ซึ่งแตกต่างจากมาตราขนาดท้องถิ่น แต่ขนาดที่วัดได้มีแนวโน้มที่จะลู่เข้าสู่ค่าที่วัดได้จากมาตราขนาดของท้องถิ่นในแผ่นดินไหวขนาดใหญ่ ด้วยเหตุนี้จึงใช้สำหรับการรายงานขนาดในทันที แต่จะใช้มาตราขนาดโมเมนต์เพื่อรายงานขนาดที่แน่นอนอีกครั้งในกรณีที่เกิดแผ่นดินไหวขนาดใหญ่
AF8
อิจิกาวะ
อิจิกาวะ  เป็นเมืองในจังหวัดชิบะ ประเทศญี่ปุ่น สถาปนาเมื่อวันที่ 3 พฤศจิกายน พ.ศ. 2477 มีขนาดพื้นที่ทั้งสิ้น 57.46 ตารางกิโลเมตร ในปี พ.ศ. 2554 มีจำนวนประชากร 474,586 คน ตั้งอยู่ทางทิศตะวันออกของกรุงโตเกียว ใช้เวลาเดินทางจากใจกลางโตเกียวประมาณ 20 นาที
สถานียศเส
สถานียศเส เป็นสถานีรถไฟฟ้าในแขวงคลองมหานาค แขวงวัดเทพศิรินทร์ เขตป้อมปราบศัตรูพ่าย และแขวงรองเมือง เขตปทุมวัน กรุงเทพมหานคร โดยเป็นสถานีในเส้นทางรถไฟฟ้าบีทีเอส สายสีลม และรถไฟฟ้าชานเมือง สายสีแดงเข้ม
สถานีรถไฟฟ้าบีทีเอส สถานียศเส.
สถานียศเส  เป็นโครงการสถานีรถไฟฟ้า ในเส้นทางรถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสีลม ส่วนต่อขยายสนามกีฬาแห่งชาติ-ยศเส โดยถือเป็นสถานีส่วนต่อขยายด้านตะวันตกของรถไฟฟ้าบีทีเอสสถานีเดียว เพื่อให้สถานียศเสแห่งนี้สามารถเชื่อมต่อกับโครงการรถไฟฟ้าชานเมืองสายสีแดงเข้มได้ที่สถานียศเสอีกหนึ่งแห่งซึ่งกำหนดให้เป็นระดับดิน โดยเดิมมีแผนขยายสถานีปลายทางที่พรานนกระยะทาง 12 กิโลเมตร แต่ได้มีมติยกเลิกเนื่องจากสถานีทับซ้อนกับรถไฟฟ้ามหานคร สายสีส้ม ช่วงบางขุนนนท์-มีนบุรี จึงทำให้ลดหั่นเหลือแค่สถานียศเสสถานีเดียว เพียง 1 กม.
บริเวณสี่แยกสะพานกษัตริย์ศึก (จุดบรรจบถนนบำรุงเมือง, ถนนกรุงเกษม และถนนพระรามที่ 1) ปลายถนนบำรุงเมือง ด้านหน้าโรงพยาบาลหัวเฉียว ใกล้กับโรงพยาบาลธนบุรี บำรุงเมืองและ แยกอนามัย ถนนพลับพลาไชย ในพื้นที่แขวงคลองมหานาคและแขวงวัดเทพศิรินทร์ เขตป้อมปราบศัตรูพ่าย กรุงเทพมหานคร
สถานีรถไฟฟ้าชานเมือง สถานียศเส.
สถานียศเส (; รหัสสถานี: RS06) เป็นสถานีรถไฟระดับดินในเส้นทาง รถไฟฟ้าชานเมือง สายสีแดงเข้ม
บริเวณเชิงสะพานกษัตริย์ศึก ถนนรองเมือง ด้านข้างวัดสระบัว ในพื้นที่แขวงรองเมือง เขตปทุมวัน กรุงเทพมหานคร
เจ้าหญิงรังน์ฮิลด์แห่งนอร์เวย์
เจ้าหญิงรังน์ฮิลด์ อเล็กซันดราแห่งนอร์เวย์ (ประสูติ 9 มิถุนายน ค.ศ. 1930 - 16 กันยายน ค.ศ. 2012) พระราชธิดาองค์แรกในสมเด็จพระราชาธิบดีโอลาฟที่ 5 แห่งนอร์เวย์‎ กับเจ้าหญิงมาร์ธาแห่งสวีเดน เป็นพระเชษฐภคินีในเจ้าหญิงอัสตริดแห่งนอร์เวย์ และสมเด็จพระราชาธิบดีฮารัลด์ที่ 5 แห่งนอร์เวย์
เจ้าหญิงรังน์ฮิลด์ได้เสกสมรสกับนายเอิร์ลลิง สเวน ลอเรนต์เซน เมื่อวันที่ 15 พฤษภาคม ค.ศ. 1953 ที่โบสถ์อัสแกร์ ต่อมาพระองค์ต้องสละพระอิสริยยศระดับ "Her Royal Highness" และมีพระยศเป็น "เจ้าหญิงแห่งนอร์เวย์, นางลอเรนต์เซน" หลังจากการเสกสมรสพระองค์ได้เสด็จไปประทับยังนครรีโอเดจาเนโร ประเทศบราซิล ตราบจนสิ้นพระชนม์ ทรงมีโอรส-ธิดาทั้งหมด 3 คน ได้แก่
พระองค์ต่อสาธารณชน.
พระองค์ได้ประทานสัมภาษณ์รณรงค์ให้ประชาชนหยุดวิพากษ์วิจารณ์ เจ้าหญิงมาร์ธา ลุยเซอ และมกุฎราชกุมารโฮกุน มักนุส ผู้เป็นพระภาติยะของพระองค์เกี่ยวกับการเลือกคู่ครองของทั้งสองพระองค์ ที่ออกอากาศทางช่อง TV 2 ซึ่งเป็นช่องโทรทัศน์ที่ออกกาศภายในประเทศนอร์เวย์เองในปี ค.ศ. 2004
พระองค์ทรงมีความเห็นส่วนพระองค์ว่า การเสกสมรสของพระบรมวงศานุวงศ์ในรุ่นปัจจุบันอาจสร้างข้อถกเถียงแก่สถาบันพระมหากษัตริย์แห่งนอร์เวย์ได้ ทั้งยังทรงปรารถนาว่า พระองค์จะสิ้นพระชนม์ไปเสีย ก่อนที่มกุฎราชกุมารีเมตเต-มาริตจะขึ้นเป็นราชินี
มีความพยายามของพระสวามีในเจ้าหญิง ที่จะให้ TV 2 แก้ไขเกี่ยวถ้อยคำในพระดำรัสอันเสียดสีของเจ้าหญิงออกซึ่งก็ไม่เป็นผล
เจ้าหญิงรังน์ฮิลด์แห่งนอร์เวย์ สิ้นพระชนม์ในที่ประทับในนครรีโอเดจาเนโร ประเทศบราซิล เมื่อวันที่ 16 กันยายน ค.ศ. 2012 หลังจากทรงพระประชวรเป็นระยะเวลานาน สิริพระชนมายุได้ 82 พรรษา ซึ่งพระศพถูกฝังลง ณ โบสถ์ในเมืองอัสแกร์ ประเทศนอร์เวย์ โดยมีผู้ร่วมงานคือ มกุฎราชกุมารโฮกุ้น, มกุฎราชกุมารีเมตเต-มาริต, เจ้าหญิงอัสตริด พระขนิษฐา และเจ้าหญิงมาร์ธา ทั้งนี้มกุฎราชกุมารีวิกตอเรียแห่งสวีเดน ได้เสด็จพระราชดำเนิน มาเป็นตัวแทนของราชวงศ์สวีเดนในงานปลงพระศพครั้งนี้ด้วย
มิวสิกแบงก์
มิวสิกแบงก์  เป็นรายการเพลงทางโทรทัศน์ของเกาหลีใต้ซึ่งออกอากาศทุกวันศุกร์ เวลา 17:00 น. KST ทางช่องเคบีเอส2 ในปี 2015 รายการดังกล่าวยังออกอากาศในกว่าร้อยประเทศผ่านทางเคบีเอสเวิลด์ ตอนต่าง ๆ ถ่ายทำที่เคบีเอสนิววิงโอเพนฮอลล์ในย่านยออึยโด เขตยองดึงโพ โซล รายการยังจัดคอนเสิร์ตสดระดับโลกในชื่อ"มิวสิกแบงก์ เวิลด์ ทัวร์"
ประวัติของรายการ.
ก่อนที่จะมีราการ "Music Bank" มีรายการที่ชื่อว่า "Top 10 Songs" (가요톱10) ก่อตั้งก่อนเมื่อปี 1981 ออกอากาศสด เวลา 18:30 ในวันศุกร์ จนถึงปี 1998 หลังจากนั้น 2-3 เดือนแรกของปี 1998 รายการ "Bravo New Generation" ก็ได้ออกอากาศแทน แต่เนื่องจากกระแสตอบรับต่ำ จึงถอดออกจากสถานีและนำรายการ Music Bank มาออกอากาศแทน เมื่อวันที่ 18 มิถุนายน 1998 รูปแบบการจัดอันดับนั้นใช้มาตั้งแต่รายการ "Top 10 Songs" และถูกยกเลิกไปเมื่อปี 2001
ในปี 2005 รายการได้ถูกย้ายไปออกอากาศในบ่ายวันอาทิตย์เวลา 12:45 และเปลี่ยนเป็นรูปแบบอัดรายการแทนการออกอาศสด แต่ทำให้กระแสตอบรับของรายการแย่ลงจึงย้ายกลับมายังวันศุกร์ เวลา 18:30 และถ่ายทอดสดดังเดิมในเดือนกันยายน 2007 การจัดอันดับก็ได้ถูกปรับปรุงเป็นการจัดอันดับตามประเภท
มกราคม 2008 การจัดอันดับตามประเภทของเพลงก็ถูกรวมเป็น K-Chart ซึ่งมีลักษณะคล้ายกับ "countdown chart" และยังเป็นรายการเดียวที่ทำในขณะนั้น เดือนมิถุนายนปีเดียวกัน รายการได้ขยายเวลาออกอากาศเป็น 70 นาที ถือเป็นรายการเพลงที่มีความยาวในการออกอากาศต่อครั้งนานที่สุดในประเทศ
เดือนพฤศจิกายน 2008 ได้ย้ายเวลาออกอากาศ เป็น 18:40 ออกอากาศ 80 นาที และ ได้มีการย้ายเวลาออกอากาศให้เร็วขึ้นเป็น 17:50 - 19:10 เมื่อเดือนพฤษภาคม 2010
ปัจจุบัน "Music Bank" ย้ายเวลาออกอากาศเป็นเวลา 18:10 - 19.55 น. เป็นเวลา 105 นาที
เค-ชาร์ต.
"เค-ชาร์ต" เป็นชื่อเรียกการจัดอันดับเพลงของรายการ Music Bank สิ้งที่นำมาจัดอันดับในปัจจุบัน ประกอบด้วย "ยอดจากการขายดิจิตอลซิงเกิ้ล" คิดเป็น 65% , "ยอดขายอัลบั้ม" คิดเป็น 5% , "จำนวนครั้งในการออกอากาศผ่านทางรายการโทรทัศน์และวิทยุ" คิดเป็น 20% และ "ยอดจากการโหวตของผู้ชม" คิดเป็น 10% ซึ่งเพลงที่อยู่ใน 50 อันดับแรกของสัปดาห์มีสิทธิ์ที่จะออกอากาศในแต่ละอาทิตย์นั้น ๆ โดยอันดับที่ 21-50 จะประกาศด้วยวิธี ตัวอักษรวิ่งด้านล่าง ส่วน อันดับที่ 20-3 จะประกาศโดยการสรุปของพิธีกร ส่วน 2 อันดับแรกจะถูกประกาศหลังจากการแสดงของผู้ที่อยู่ใน 2 อันดับแรกแสดงเสร็จพร้อมเปิดเผยคะแนนในแต่ละสัปดาห์ และมีการมอบถ้วยรางวัลให้แก่ผู้ชนะ (ก่อนหน้านี้ จะให้ ผู้ที่อยู่ใน 2 อันดับแรกแสดงเสร็จแล้วค่อยเปิดเผยผลคะแนนของทั้ง 3 อันดับแรก)
ทุกสัปดาห์สุดท้ายของเดือนมิถุนายน จะมีการจัดอันดับ "Music Bank First Half 1st Place" เป็นการจัดอันดับและมอบรางวัลให้แก่ศิลปินที่มีเพลงยอดนิยมในช่วงครึ่งปี
และปลาย ๆ เดือนธันวาคม จะมีการจัดอันดับ "Music Bank 1st Place" (ในปี 2008 เรียกว่า Music Bank MVP) เป็นการจัดอันดับให้แก่ศิลปินที่มีเพลงยอดนิยมในปีนั้น ๆ
อดีต เค-ชาร์ต ได้มีการปรับปรุงหลายต่อหลายครั้ง แบ่งได้ดังนี้
ความสำเร็จของศิลปิน.
ผู้ชนะอันดับ 1 มากที่สุด
เพลงอันดับ 1 ติดต่อกันนานที่สุด
เพลงที่ได้รับรางวัลมากที่สุด
คะแนนสูงสุด 10 อันดับ (ระบบปัจจุบัน) 25 กุมภาพันธ์ 2022 – ปัจจุบัน
ระบบคะแนน "ชาร์ตเพลงดิจิทัล" (60%) "จำนวนครั้งที่ออกอากาศทางเคบีเอส" (20%) "ชาร์ตวิวเวอส์ชอยซ์" (10%) "ยอดขายอัลบั้ม" (5%) และ "ชาร์ตโซเชียลมีเดีย" (5%)
คะแนนสูงสุด 10 อันดับ (ตลอดเวลา) มีนาคม 2013 – ปัจจุบัน
มิวสิคแบ๊ง
รถไฟฟ้าโมโนเรล สายแกรนด์สแควร์ พระราม 9
โครงการรถไฟฟ้าโมโนเรล สายแกรนด์สแควร์ พระราม 9 เป็นโครงการรถไฟฟ้าโมโนเรลระยะสั้น บนถนนรัชดาภิเษกจนถึงถนนอโศก-ดินแดง ใกล้ๆ กับโครงการแกรนด์ สแควร์ @ พระราม 9 ดำเนินการโดยกรุงเทพมหานคร ร่วมกับบริษัท แกรนด์ คาแนล แลนด์ จำกัด (มหาชน) และบริษัท กรุงเทพธนาคม จำกัด โดยจะเป็นส่วนหนึ่งของโครงการแกรนด์ สแควร์ @ พระราม 9 ทั้งนี้โครงการรถไฟฟ้าโมโนเรลสายดังกล่าว มีจุดประสงค์เพื่อเชื่อมต่อระบบหลักทั้งสองเส้นที่สถานีปลายทาง และแก้ไขปัญหารถติดบริเวณถนนอโศก-ดินแดงบริเวณหน้าทางเข้าสถานีมักกะสันของแอร์พอร์ตเรลลิงก์ด้วย
โดยโครงการนี้เป็นส่วนหนึ่งที่เกิดขึ้นจาก นโยบายของกรุงเทพมหานคร ที่มีนโยบายส่งเสริมให้เอกชนให้ลงทุนในระบบสาธารณูปโภคอยู่แล้ว โดยเฉพาะด้านระบบขนส่งมวลชน อันจะส่งผลดีต่อการพัฒนาประเทศในภาพรวม และไม่ต้องใช้งบประมาณของทางราชการในการดำเนินโครงการสาธารณะ โดยกรุงเทพมหานครจะเป็นผู้ประสานงานกับหน่วยงานด้านราชการ การสนับสนุนระบบเชื่อมต่อการเดินทาง และการอำนวยความสะดวกอื่นๆตามอำนาจหน้าที่และกฎหมายของกรุงเทพมหานคร ซึ่งปัจจุบันได้ทำการลงนามเซ็นบันทึกความเข้าใจ (MOU) ไปเป็นที่เรียบร้อยแล้ว เหลือเพียงแต่การออกแบบ EIA แล้วนำเสนอต่อกระทรวงคมนาคมเท่านั้น
โดยหลังเปิดให้บริการ บริษัท แกรนด์ คาแนล แลนด์ จำกัด (มหาชน) ได้คาดหวังไว้ว่าจะมีจำนวนผู้โดยสาร 150,000 คนต่อเที่ยวต่อวัน หากโครงการนี้สำเร็จลุล่วงไปด้วยดี ก็จะถือได้ว่าเป็นโครงการต้นแบบในการสนับสนุนเอกชนลงทุนในระบบขนส่งมวลชนสาธารณะในที่อื่นๆ ที่ไม่เกี่ยวข้องกับระบบขนส่งมวลชนสาธารณะของกระทรวงคมนาคม โดยไม่ต้องใช้งบประมาณทางราชการ
สกุลปลาน้ำหมึก
Opsarius
ธนาคารแห่งประเทศญี่ปุ่น
ธนาคารแห่งประเทศญี่ปุ่น  มักเรียกย่อว่า นิชิงิง  เป็นธนาคารกลางของประเทศญี่ปุ่น มีสำนักงานใหญ่ตั้งอยู่ในแขวงชูโอ กรุงโตเกียว
ธนาคารแห่งประเทศญี่ปุ่นก่อตั้งขึ้นหลังการปฏิรูปเมจิ เช่นเดียวกับสถาบันสมัยใหม่ของญี่ปุ่นส่วนใหญ่ ก่อนหน้าการปฏิรูป ที่ดินศักดินา (fief) ของญี่ปุ่นทั้งหลายต่างออกเงินตราของตัวเอง เรียกว่า ฮันซัตสุ (hansatsu) ซึ่งเป็นระเบียบหน่วยเงินที่เข้ากันไม่ได้ แต่พระราชบัญญัติเงินตราใหม่แห่งปีเมจิที่ 4 (ค.ศ. 1871) ยกเลิกระบบเหล่านี้ และสถาปนาเงินสกุลเยน เป็นเงินตราระบบทศนิยมใหม่ คล้ายกันกับเงินดอลล่าร์เงินของเม็กซิโก ระบบฮัน (han) กลายมาเป็นจังหวัด และโรงกษาปณ์ในดินแดนต่าง ๆ กลายมาเป็นธนาคารที่เอกชนเป็นผู้ถือใบอนุญาต ซึ่ง อย่างไรก็ตาม ในช่วงแรกธนาคารเหล่านี้ยังมีสิทธิที่จะพิมพ์เงินออกมาอยู่ มีอยู่ช่วงเวลาหนึ่งที่รัฐบาลกลางและที่เรียกว่า ธนาคาร "แห่งชาติ" เหล่านี้ได้ออกเงินตรา ช่วงแห่งผลสืบเนื่องที่ผิดคาดนี้สิ้นสุดลงเมื่อธนาคารแห่งประเทศญี่ปุ่นถูกก่อตั้งขึ้นในปีเมจิที่ 15 (ค.ศ. 1882) ตามแบบของเบลเยียม และได้ถือครองบางส่วนโดยเอกชนนับแต่นั้น มีการปรับเปลี่ยนอีกหลายครั้งยึดตามธนาคารกลางของประเทศอื่น ซึ่งแวดล้อมภายในระเบียบข้อบังคับที่ธนาคารจัดตั้งขึ้น สถาบันได้รับการผูกขาดการควบคุมปริมาณเงินใน ค.ศ. 1884 แต่ต้องรอหลังจากนั้นอีก 20 ปี ก่อนที่ธนบัตรที่ออกไปก่อนหน้านี้จะหมดอายุ
หลังการผ่านระเบียบธนบัตรธนาคารที่เปลี่ยนแปลงได้ (พฤษภาคม ค.ศ. 1884) ธนาคารแห่งประเทศญี่ปุ่นออกธนบัตรธนาคารเป็นครั้งแรกใน ค.ศ. 1885 (ปีเมจิที่ 18) แม้จะมีข้อบกพร่องเล็กน้อยบางประการ แต่การทำงานของธนาคารกลางประสบความสำเร็จเป็นส่วนใหญ่ ใน ค.ศ. 1897 ญี่ปุ่นเข้าร่วมมาตรฐานทองคำ และใน ค.ศ. 1899 อดีตธนบัตรธนาคาร "แห่งชาติ" ได้หมดอายุลงอย่างเป็นทางการ
ธนาคารแห่งประเทศญี่ปุ่นดำเนินการอย่างต่อเนื่องนับแต่ก่อตั้งขึ้น อย่างไรก็ตาม มีการจัดระบบองค์กรใหม่ใน ค.ศ. 1942 ภายใต้พระราชบัญญัติธนาคารญี่ปุ่น ค.ศ. 1942  และมีช่วงหลังสงครามโลกครั้งที่สองสั้น ๆ ระหว่างการยึดครองญี่ปุ่น เมื่อการทำงานของธนาคารถูกชะลอไป และมีการออกเงินตราทางทหาร ใน ค.ศ. 1949 มีการจัดระบบองค์กรใหม่อีกครั้ง
ในคริสต์ทศวรรษ 1970 บรรยากาศการทำงานของธนาคารพัฒนาไปพร้อมกับการเปลี่ยนผ่านจากอัตราแลกเปลี่ยนเงินตราคงที่ และเศรษฐกิจค่อนข้างปิด มาเป็นเศรษฐกิจเปิดขนาดใหญ่ที่มีอัตราแลกเปลี่ยนที่ค่าเปลี่ยนแปลงได้
ระหว่างช่วงหลังสงครามทั้งหมด กระทั่งถึงอย่างน้อย ค.ศ. 1991 นโยบายการเงินของธนาคารแห่งประเทศญี่ปุ่นดำเนินการผ่านการควบคุมเครดิต "แนะนำหน้าต่าง" (窓口指導) เป็นหลัก ซึ่งเป็นรูปแบบเครื่องมือหลักของธนาคารกลางจีนสำหรับการนำนโยบายการเงินไปปฏิบัติ โดยธนาคารกลางจะกำหนดโควตาสินเชื่อธนาคารแก่ธนาคารพาณิชย์ เครื่องมือดังกล่าวมีส่วนสำคัญในการก่อให้เกิด "เศรษฐกิจฟองสบู่" ในคริสต์ทศวรรษ 1980 จากนั้น นโยบายดังกล่าวถูกนำไปปฏิบัติโดย "แผนกธุรกิจ" (営業局) ในเวลานั้น ซึ่งเป็นผู้นำระหว่าง "ปีฟองสบู่" จาก ค.ศ. 1986 ถึง 1989 โดยมีโทชิฮิโกะ ฟุกุอิ เป็นหัวหน้า ต่อมาเป็นรองผู้ว่าการธนาคารแห่งประเทศญี่ปุ่นในคริสต์ทศวรรษ 1990 และผู้ว่าการใน ค.ศ. 2003
การทบทวนพระราชบัญญัติธนาคารญี่ปุ่นครั้งใหญ่ใน ค.ศ. 1997 มีจุดประสงค์เพื่อให้ธนาคารกลางมีอิสระมากยิ่งขึ้น อย่างไรก็ตาม ธนาคารแห่งประเทศญี่ปุ่นได้ถูกวิพากษ์วิจารณ์ว่า มีอิสระในการดำเนินการมากเกินไป และขาดการตรวจสอบได้ก่อนที่กฎหมายฉบับนี้จะผ่านแล้ว อย่างไรก็ตาม นับแต่การใช้บังคับกฎหมายใหม่นี้ ธนาคารแห่งประเทศญี่ปุ่นปฏิเสธคำขอของรัฐบาลที่ขอให้กระตุ้นเศรษฐกิจอย่างต่อเนื่อง
ภารกิจของธนาคารแห่งประเทศญี่ปุ่นตามพระราชบัญญัติก่อตั้ง มีดังนี้
ธนาคารญี่ปุ่น
ปลาน้ำฝาย
ปลาน้ำฝาย เป็นปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า "Sikukia" (/สี-กุก-เอีย/)
มีลักษณะเหมือนปลาในวงศ์นี้ส่วนใหญ่ แต่มีขนาดเล็ก หัวมีขนาดเล็ก จะงอยปากสั้นทู่ ไม่มีหนวด มีเยื่อไขมันเหมือนวุ้นอยู่รอบ ๆ ดวงตา เกล็ดมีสีเงิน ครีบต่าง ๆ โปร่งแสง
ถูกค้นพบและอนุกรมวิธานโดย ฮิว แมคคอร์มิค สมิธ ที่คลองสีกุกในเขตจังหวัดชัยนาท (ปัจจุบันนิยมเรียกว่า "แม่น้ำน้อย") เมื่อวันที่ 26 พฤศจิกายน ค.ศ. 1931 จึงตั้งชื่อสกุลให้สอดคล้องกับสถานที่ค้นพบ
มีทั้งหมด 4 ชนิด โดยชนิดที่พบบ่อยมี 2 ชนิด พบกระจายพันธุ์ทั่วไปในคลองและแม่น้ำสายใหญ่ในประเทศไทย เช่น แม่น้ำเจ้าพระยา, แม่น้ำโขง และพบได้จนถึงตอนใต้ของจีน
Sikukia
ดับเบิลยูซีดับเบิลยู แบทเทิลโบวล์
ดับเบิลยูซีดับเบิลยู แบทเทิลโบวล์ เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 20 พฤศจิกายน พ.ศ. 2536 ณ Pensacola Civic Center, Pensacola, Florida สหรัฐอเมริกา โดยมีจำนวนผู้เข้าชมในสนามทั้งสิ้น 7,000 คน
WCW Battlebowl
Battlebowl
แบทเทิลโบวล์
เอลดาร์และไนการ์
เอลดาร์และไนการ์  เป็นศิลปินคู่ดูโอสัญชาติอาเซอร์ไบจาน ที่ชนะการประกวดเพลงยูโรวิชัน ประจำปี พ.ศ. 2554 มีสมาชิกคือ เอลดาร์ กาซิมอฟ และ ไนการ์ จามัล
สมมูลทีเอ็นที
สมมูลทีเอ็นที  เป็นวิธีวัดพลังงานที่ปลดปล่อยออกมาในการระเบิด ตันของทีเอ็นทีเป็นหน่วยพลังงานเทียบเท่ากับ 4.184 จิกะจูล ซึ่งประมาณเท่ากับปริมาณพลังงานที่ปลดปล่อยออกมาในการระเบิดทีเอ็นทีหนึ่งตัน เมกะตันเป็นหน่วยพลังงานเท่ากับ 4.184 พีตาจูล
กิโลตันและเมกะตันของทีเอ็นที เดิมใช้วัดอัตราพลังงานที่ปลดปล่อยออกมา และใช้วัดอำนาจทำลายล้างของอาวุธนิวเคลียร์ หน่วยนี้ถูกเขียนไว้ในสนธิสัญญาควบคุมอาวุธนิวเคลียร์หลายฉบับ และระบุอำนาจทำลายล้างเมื่อเทียบกับระเบิดธรรมดาอย่างทีเอ็นที ล่าสุด สมมูลทีเอ็นทีใช้อธิบายพลังงานที่ปลดปล่อยออกมาในเหตุการณ์ทำลายล้างสูงอื่น อาทิ การพุ่งชนของอุกกาบาต อย่างไรก็ตาม ทีเอ็นทีมิใช่ระเบิดตามแบบที่มีพลังงานมากที่สุด ตัวอย่างเช่น ไดนาไมต์มีความหนาแน่นของพลังงานมากกว่าทีเอ็นที 60%
ค่า.
ทีเอ็นทีหนึ่งกรัมปลดปล่อยพลังงานออกมาหลังระเบิด 980-1,100 แคลอรี ในการนิยามทีเอ็นทีหนึ่งตัน จึงเทียบมาตรฐานอย่างไม่มีกฎเกณฑ์ โดยให้ 1,000 แคลอรี เท่ากับ 4,184 จูล นิยามนี้เป็นนิยามเก่า พลังงานของระเบิดโดยทั่วไปจะถูกคำนวณโดยใช้พลังงานการระเบิดงานอุณหพลศาสตร์ ซึ่งทีเอ็นทีถูกวัดอย่างแม่นยำที่ 1,120 แคลอรี/กรัม จากการทดลองเป่าลมมากครั้ง และโดยทฤษฎีแล้วคำนวณไว้ที่ 1,160 แคลอรี/กรัม
โรงเรียนสวนกุหลาบวิทยาลัย นครศรีธรรมราช
โรงเรียนสวนกุหลาบวิทยาลัย นครศรีธรรมราช(อักษรย่อ: ส.ก.นศ., S.K.NS.) เดิมชื่อ โรงเรียนลานสกาประชาสรรค์  ก่อตั้งเมื่อปีพุทธศักราช 2516 ต่อมากระทรวงศึกษาธิการมีดำริจะให้มีโรงเรียนสวนกุหลาบวิทยาลัยภาคใต้ และมองเห็นความพร้อมของโรงเรียนลานสกาประชาสรรค์ในด้านต่างๆ จึงได้ออกประกาศลงวันที่ 3 มีนาคม 2554 เปลี่ยนชื่อจากโรงเรียนลานสกาประชาสรรค์ เป็นโรงเรียนสวนกุหลาบวิทยาลัย นครศรีธรรมราช  หรือเรียกโดยย่อว่า “สวนนคร” จัดการศึกษาระดับมัธยมศึกษา รูปแบบสหศึกษา กลุ่มสถาบันสวนกุหลาบวิทยาลัย ลำดับที่สิบเอ็ด ให้การศึกษาในระดับ มัธยมศึกษาตอนต้น และระดับมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษานครศรีธรรมราช สำนักงานคณะกรรมการการศึกษาขั้นพื้นฐานกระทรวงศึกษาธิการ รหัสสถานศึกษา 1080210784 มีเนื้อที่ 42 ไร่ 3 งาน 69 ตารางวา ตั้งอยู่ที่ เลขที่ 109 หมู่ที่ 11 ตำบลกำโลน อำเภอลานสกา จังหวัดนครศรีธรรมราช
โรงเรียนสวนกุหลาบวิทยาลัย นครศรีธรรมราช เป็นหนึ่งในสถาบันสวนกุหลาบวิทยาลัย ทั้ง 11 สวน โดยบริหารจัดการภายใต้ธรรมนูญการศึกษาแห่งสถาบันสวนกุหลาบ ทั้งยังมีกรีฑาสวนกุหลาบสัมพันธ์ และงานชุมนุมลูกเสือ - เนตรนารี สวนกุหลาบสัมพันธ์ ซึ่งจัดขึ้นร่วมกับโรงเรียนในเครือสวนกุหลาบวิทยาลัย เป็นประจำทุกปี โดยแต่ละโรงเรียนจะผลัดกันเป็นเจ้าภาพ
โรงเรียนสวนกุหลาบวิทยาลัย นครศรีธรรมราช ถือกำเนิดจาก “โรงเรียนลานสกาประชาสรรค์” ซึ่งในระยะเริ่มแรกโรงเรียนยังไม่มีสถานที่ตั้งและอาคารเรียนถาวรจึงได้อาศัยสถานที่ชั่วคราว ณ อาคารเรียนของโรงเรียนวัดดินดอน และโรงฉันวัดดินดอน โดยได้เปิดทำการสอนครั้งแรกในระดับชั้น ม.ศ.1 เมื่อวันที่ 11 มิถุนายน พ.ศ. 2516 มีนักเรียนรุ่นแรก จำนวน 90 คน มี นายสถิต ไชยรัตน์ ครูตรีจากโรงเรียนเบญจมราชูทิศได้รับแต่งตั้งมาดำรงตำแหน่งครูใหญ่ในขณะนั้น และได้ขอครูประชาบาลมาช่วยสอนสองท่าน คือ นายภิรมณ์ รอดสรี และนายโสภณ จิราสิต ต่อมาได้รับอัตราครูประจำการมาจำนวน 4 อัตรา